Ix la segona edició de la novel·la “El legado de las campanas”, de la burjasostera Amparo Arastell
2025-07-24

A principis de febrer eixia a la llum la primera novel·la de la burjassotera Amparo Arastell, “El legado de las campanas” (Samaruc editorial), una història d’acció i misteri que, pocs mesos després de la seua publicació, ja ha aconseguit la seua segona edició.

La trama presenta a Lían Santa, qui mai haguera imaginat que l’arribada d’un paquet, juntament amb unes notes en el seu interior, li anaven a canviar radicalment la vida. Acostumada a una vida tranquil·la i a les seues habituals partides d’escacs amb Salvador, el seu veí, Lían es veurà embolicada de sobte en una trama de misteri i acció on ningú sembla ser qui diu ser. La desaparició d’uns quadres, el so d’unes campanes i desentranyar què és això que s’oculta darrere d’aquelles notes faran que els protagonistes s’enfronten a una vertiginosa carrera per descobrir el significat d’un entramat que s’alça com una clara amenaça per a tots.

“El legado de las campanas” està disponible per a la seua adquisició en llibreries i botigues en línia.